Premier Sarawak

Premier Sarawak ialah ketua kerajaan bagi wilayah Sarawak, Malaysia. Penyandang jawatan ini dilantik oleh Yang di-Pertua Negeri Sarawak, dalam kalangan pemimpin parti terbesar bagi Dewan Undangan Negeri Sarawak.

Jawatan ini sebelumnya dikenali sebagai Ketua Menteri Sarawak sebelum pindaan dibuat pada perlembagaan negeri yang diluluskan pada 15 Februari 2022 yang menukar gelaran jawatan tersebut kepada Premier dan berkuat kuasa bermula 1 Mac 2022.

Penyandang Premier Sarawak terkini ialah Datuk Patinggi Tan Sri (Dr) Abang Haji Abdul Rahman Zohari Tun Abang Haji Openg yang menjawat sejak 13 Januari 2017 (pada asalnya sebagai Ketua Menteri Sarawak).

Senarai

Bekas ketua menteri/Premier yang masih hidup

Pemangku Premier (Acting Premier) 

Jawatan Pemangku Premier hanya akan disandang sekiranya seseorang Premier disahkan sakit untuk tempoh yang agak lama ataupun disahkan meninggal dunia semasa berkhidmat. Jawatan Pemangku Premier haruslah diberi kepada seseorang individu yang berpengalaman lebih luas dalam sembilan bidang utama di negeri Sarawak (politik, ekonomi, pendidikan, undang-undang & hak negeri, seni & budaya, sains & teknologi, sosial & perpaduan kaum, hal ehwal antarabangsa, dan hal ehwal agama). Tempoh pelantikan jawatan Pemangku Premier hanya akan diberi selama 80 hari sahaja, sehingga mendapat perkenan daripada Yang di-Pertua Negeri Sarawak untuk melaksanakan sepenuhnya pelantikan Premier Sarawak yang baharu, dengan syarat melalui kaedah pemilihan barisan kabinet kerajaan Sarawak yang baharu, yakni menerusi pelaksanaan pilihanraya kabinet kerajaan Sarawak, ataupun secara terus melalui kaedah pilihanraya umum negeri Sarawak.

Rujukan

Pautan luar 
 Laman Utama / Kerajaan Negeri Sarawak / Ketua Menteri Sarawak 

 
Sarawak